
[bookmark: _Toc153237042]

Bevezetés
[bookmark: _Toc506476769][bookmark: _Toc524518263][bookmark: _Toc153237043]A szabályzat célja
A Magyarországi Zsidó Hitközségek Szövetsége (székhely: 1075 Budapest, Síp u. 12., nyilvántartási szám: 00004/2012, e-mail: titkarsag@mazsihisz.hu, telefonszám: +36 1 413-5564, adószám: 19819600-2-42, képviseli: Prof. Dr. Grósz Andor elnök) (a továbbiakban: MAZSIHISZ) és a Budapesti Zsidó Hitközség (székhely: 1075 Budapest, Síp utca 12., nyilvántartási szám: 00004/2012-001, e-mail: titkarsag@bzsh.hu, telefonszám: +36 1 413-5500, adószám: 19819590-2-42, képviseli: Mester Tamás elnök) (a továbbiakban: BZSH) jogszerű működésük további erősítése érdekében belső visszaélés-bejelentési rendszert (a továbbiakban: Rendszer) működtetnek. A Rendszer célja, a jogellenes vagy jogellenesnek feltételezett cselekményekkel, mulasztásokkal, illetve egyéb visszaélésekkel kapcsolatban bejelentett információk fogadása, vizsgálata és a vizsgálat eredményének megfelelően intézkedések meghozatala a visszaélések orvoslására és a további visszaélések megelőzésére.
A Rendszer – törvény által elvárt és támogatott - működtetésével a MAZSIHISZ és a BZSH egyrészt biztosítani kívánja a jogszabályok és az erkölcsi normák lehető legszélesebb körű érvényesülését a MAZSIHISZ és a BZSH tevékenységében, másrészt ezúton is el kívánják érni, hogy a saját maguk által meghatározott célkitűzések, értékek és elvek szerint működjenek.  
[bookmark: _Hlk152841387]A MAZSIHISZ és a BZSH a Rendszert a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvényben (a továbbiakban: Panasztv.) foglaltak alapján, az ott meghatározott keretszabályok szerint hozta létre és gondoskodnak arról, hogy a Rendszer, illetve annak működtetése a vonatkozó jogszabályoknak - kiemelten a személyes adatok védelemével kapcsolatos rendelkezéseknek - folyamatosan megfeleljen. 
[bookmark: _Toc506476770][bookmark: _Toc524518264][bookmark: _Toc153237044]A szabályzat kezelése
Jelen szabályzat és mellékleteinek elkészítéséért, érvényes állapotban tartásáért és fejlesztéséért, valamint az abban meghatározott feladatok végrehajtásáért – ahol nincs más kijelölve – a MAZSIHISZ Vezetősége és a BZSH Elöljárósága felel.
Jelen szabályzatot legalább három évente, vagy a jelentős jogszabályi és/vagy szervezeti változásokat követően felül kell vizsgálni és a változásoknak megfelelően el kell végezni a szükséges módosításokat. A Rendszerre vonatkozó magyar jogszabályok vagy európai uniós szabályok módosulása esetén a szabályzat aktualizálását teljeskörűen és késedelem nélkül kell elvégezni.
[bookmark: _Toc506476774][bookmark: _Toc524518265][bookmark: _Toc153237045]A szabályzat HATÁLYA
[bookmark: _Toc506476775][bookmark: _Toc524518266][bookmark: _Toc153237046]Szervezeti hatály
Jelen szabályzat szervezeti hatálya kiterjed a MAZSIHISZ és a BZSH minden szervezeti egységére.
2.2 Személyi hatály, bejelentésre jogosultak
Jelen szabályzat személyi hatálya, azaz a Rendszerben bejelentést tenni jogosult természetes személyek köre kiterjed a MAZSIHISZ-szal és a BZSH-val 
a) munkaviszonyban vagy egyéb foglalkoztatásra irányuló jogviszonyban állókra, azaz a jelenlegi munkavállalókra, illetve az egyéb foglalkoztatásra irányuló jogviszonyban álló személyekre, pl. a gyakornokokra, 
b) korábban munkaviszonyban vagy egyéb foglalkoztatásra irányuló jogviszonyban állt természetes személyekre, tehát az összes volt munkavállalóra, és egyéb foglalkoztatási jogiszonyban állt személyekre,
c)  a munkaviszonyt, egyéb foglalkoztatásra irányuló jogviszonyt a MAZSIHISZ-szal vagy a BZSH-val létesíteni szándékozókra, akiknél a jogviszony létesítésére vonatkozó eljárás megindult, vagyis a felvételi eljárást megkezdő álláspályázókra is, 
d) jelenleg vagy valaha egyéb, a MAZSIHISZ-szal vagy a BZSH-val foglalkoztatáson kívüli szerződéses kapcsolatban állókra, valamint azokra is, akik a szerződéses jogviszony létesítése érdekében kapcsolatba kerültek az MAZSIHISZ-szal vagy a BZSH-val, vagy a MAZSIHISZ, illetve a BZSH által szervezett programokban, eljárásokban vettek részt. E körbe tartoznak pl. az eseti megbízással (nem folytonos foglalkoztatással) megbízott vallási személyek, szakértők, egyéb megbízottak, vállalkozók, egyéni vállalkozók, egyéni cégek tagjai, beszállítók, alvállalkozók, valamint akikkel a MAZSIHISZ és a BZSH a felsorolt szerződéses kapcsolatok bármelyikének a létesítésére vonatkozó eljárást már megkezdte.
Bejelentést jogi személy is jogosult tenni a Rendszerben. Ebben az esetben a bejelentést az adott szervezet törvényes vagy meghatalmazott képviselője teheti meg.
[bookmark: _Toc506476776][bookmark: _Toc524518267][bookmark: _Toc153237047]2.3 Tárgyi hatály
A Rendszerben jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó információt lehet bejelenteni. Bejelenthetők a MAZSIHISZ vagy a BZSH belső szabályzataiban jogsértőnek minősített, vagy etikailag kifogásolható magatartások is. 

Tipikus jogsértések lehetnek:
· munkahelyi visszaélések: csalás, megvesztegetés, kenőpénz nyújtása vagy elfogadása, befolyással üzérkedés, pénzmosás;
· zaklatás, diszkrimináció, rasszizmus, szexuális zaklatás, fenyegetés, bántalmazás, megfélemlítés (bullying);
· munkahelyi megtorlás, jogalap nélkül a munkaviszony megszüntetése, munkabér vagy egyéb juttatás jogellenes megvonása, be nem jelentett foglalkoztatás, kényszermunka;
· munkabiztonsági körülményekkel kapcsolatos törvénybe ütköző mulasztások, biztonsági, tűzvédelmi és környezetvédelmi szabályok megsértése;
· tisztességtelen pályázat vagy üzleti feltételek alkalmazása, partnerekkel szemben káros vagy hátrányos feltételek kikötése, egyenlőtlen versenyfeltételek alkalmazása; 
· szakmai, üzleti titok megsértése.

Minden olyan feltételezett érdek és jogsérelem vagy etikailag aggályos magatartás bejelenthető, amelyet a bejelentő jogellenesnek, az egyenlő bánásmódot sértőnek vagy tisztességtelennek vél.

Bejelentővédelmi ügyvéd eljárása során – a fentieken túl – minden olyan jelzés bejelentésnek tekintendő, amely olyan körülményre hívja fel a figyelmet, amelynek orvoslása vagy megszüntetése a MAZSIHISZ vagy a BZSH jogos érdekét vagy jogszabályba nem ütköző intézményi érdekét, vagy a MAZSIHISZ, illetve a BZSH tevékenységével kapcsolatos jogszabálysértés, a közbiztonság, a közegészség vagy a környezet veszélyeztetésének megszüntetését szolgálja.

A Rendszerben nem fogadhatók viszont azok a panaszok, amelyek a MAZSIHISZ és a BZSH vallási, intézmény-igazgatási (pl. iskola, zsinagóga, szociális intézmény, múzeum fenntartási) vagy szolgáltató (pl. oktatási, egészségügyi, szociális) tevékenységével összefüggésben keletkeztek és amelyekre a MAZSIHISZ és a BZSH külön panaszkezelési szabályokat alkalmaz. 

[bookmark: _Toc506476777][bookmark: _Toc524518268][bookmark: _Toc153237048]3. JOGSZABÁLYOK, EU IRÁNYELV

[bookmark: _Toc506476778][bookmark: _Toc153237049]3.1 A visszaélés-bejelentésre vonatkozó főbb jogszabályi előírások
Panasztv. 	2023. évi XXV. törvény a panaszokról, a közérdekű bejelentésekről, valamint a visszaélések bejelentésével összefüggő szabályokról
Infotv. 	2011. évi CXII. törvény az információs önrendelkezési jogról és az információszabadságról 
GDPR		Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet)
Üttv. 		2017. évi LXXVIII. törvény az ügyvédi tevékenységről

[bookmark: _Toc153237050]3.2. EU irányelv
A Panasztv. alapjaként szolgál az Európai Parlament és a Tanács (EU) 2019/1937 irányelve (2019. október 23.) az uniós jog megsértését bejelentő személyek védelméről, ismertebb nevén a visszaélés-bejelentési (whistleblowing) európai uniós irányelv. 
[bookmark: _Toc506476786][bookmark: _Toc524518269][bookmark: _Toc315262170][bookmark: _Toc153237051]4. FOGALOM-MEGHATÁROZÁSOK
A jelen szabályzat alkalmazása során 
· Foglalkoztatásra irányuló jogviszony: minden olyan jogviszony, amelyben a foglalkoztatott a foglalkoztató részére és annak irányítása alatt ellenérték fejében tevékenységet végez vagy önmaga foglalkoztatását végzi (pl. kormánytisztviselői jogviszony, munkaviszony).
· Foglalkoztató: aki természetes személyt foglalkoztatásra irányuló jogviszony keretében foglalkoztat.
· Foglalkoztatott: az a természetes személy, aki a foglalkoztató számára és annak irányítása alatt foglalkoztatásra irányuló jogviszony keretében, ellenérték fejében tevékenységet végez.
· A bejelentésben érintett személy: a MAZSIHISZ vagy a BZSH azon munkavállalója, vagy a MAZSIHISZ-szel, illetve a BZSH-val valamely jogviszonyban, együttműködésben álló természetes személy, akinek a magatartása vagy mulasztása a bejelentésre okot adott, illetve, aki a bejelentésben foglaltakról érdemi információval rendelkezhet. Ezen felül az is lehet, aki a MAZSIHISZ-szel vagy a BZSH-val szerződéses jogviszonyban álló jogi személy képviseletében vagy érdekében eljáró azon természetes személy, akinek a magatartása vagy mulasztása a bejelentésre okot adott, illetve aki a bejelentésben foglaltakról érdemi információval rendelkezhet, ő a bejelentésben érintett külsős személy.
	· Személyes adat: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható.



	
	· Adatkezelés: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés.



	
	· Adatkezelő: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja.

	
	· Címzett: az a természetes vagy jogi személy, illetve jogi személyiséggel nem rendelkező szervezet, aki vagy amely részére személyes adatot az adatkezelő, illetve az adatfeldolgozó hozzáférhetővé tesz.


· Harmadik ország: minden olyan állam, amely nem EGT-állam;
· Nemzetközi szervezet: a nemzetközi közjog hatálya alá tartozó szervezet vagy annak alárendelt szervei, vagy olyan egyéb szerv, amelyet két vagy több ország közötti megállapodás hozott létre vagy amely ilyen megállapodás alapján jött létre.
A fentieken kívül jelen közös szabályzatban a Panasztv.-ben, a GDPR-ban és az Infotv.-ben használt fogalmak kerülnek alkalmazásra.

[bookmark: _Toc506476788][bookmark: _Toc524518271][bookmark: _Toc153237052]5. A BEJELENTŐVÉDELMI ÜGYVÉD, BEJELENTÉSI CSATORNÁK 
5.1 A bejelentővédelmi ügyvéd
A Rendszer működtetésére a MAZSIHISZ és a BZSH közösen bejelentővédelmi ügyvédet bíznak meg, aki a Panasztv.-ben meghatározott keretszabályok alapján és a jelen szabályzatban meghatározott rendelkezések szerint jár el. A bejelentővédelmi ügyvéd a rá vonatkozó szakmai szabályok betartásával, részrehajlás és elfogultság nélkül köteles a bejelentések fogadására és objektív szempontok alapján történő kivizsgálására. 
A MAZSIHISZ és a BZSH a kijelölt ügyvéddel határozatlan időre megbízási szerződést kötnek a bejelentővédelmi ügyvédi tevékenység folytatására. Nem köthető megbízási szerződés olyan ügyvéddel, aki a MAZSIHISZ-szel vagy a BZSH-val más megbízási jogviszonyban vagy munkavégzési kötelezettséggel járó más jogviszonyban áll, vagy amellyel a megbízási szerződés megkötését megelőző öt évben ilyen jogviszonyban vagy munkaviszonyban állt. A bejelentővédelmi ügyvéd megbízása csak indokolással mondható fel. A bejelentővédelmi ügyvéd törvényes eljárása nem alapozhatja meg a megbízó általi felmondást vagy a bejelentővédelmi ügyvédet megillető megbízási díj teljesítésének megbízó általi megtagadását.
A bejelentővédelmi ügyvéd e tevékenységével összefüggésben javadalmazást vagy más előnyt a megbízó kivételével mástól nem kérhet és nem fogadhat el.
A bejelentővédelmi ügyvéd nevét, címét, telefonszámát, elektronikus levélcímét a Budapesti Ügyvédi Kamara a honlapján közzéteszi.
A bejelentővédelmi ügyvéd tevékenységét általános jelleggel az ügyvédi tevékenységről szóló Üttv. szabályozza. Eljárása során a bejelentővédelmi ügyvéd köteles betartani az Üttv. rendelkezéseit, különös tekintettel az ügyvédi titoktartásra vonatkozó szabályokat.
5.2 A bejelentővédelmi ügyvéd eljárásának általános szabályai
A bejelentővédelmi ügyvéd
a) fogadja a MAZSIHISZ és a BZSH tevékenységével összefüggő bejelentéseket,
b) jogi tanácsadást nyújt a bejelentőnek a bejelentés megtételével kapcsolatban,
c) kapcsolatot tart a bejelentővel, tőle a bejelentés kivizsgálása érdekében szükség esetén tájékoztatást, felvilágosítást kérhet,
d) a MAZSIHISZ vagy a BZSH rendelkezése szerint közreműködhet a bejelentés alapján indult vizsgálat lefolytatásában, és
e) a bejelentő kérésére írásban tájékoztatja a bejelentőt a bejelentéssel kapcsolatos eseményekről, különösen a bejelentés alapján indult vizsgálat eredményéről, a MAZSIHISZ vagy a BZSH által megtett intézkedéséről vagy a vizsgálat lefolytatásának elutasításáról.
A bejelentővédelmi ügyvéd a bejelentést a MAZSIHISZ-hoz vagy a BZSH-hoz továbbítja, de a bejelentő azonosítását lehetővé tevő adatok tekintetében a bejelentésnek a bejelentő azonosítását lehetővé tevő adatot nem tartalmazó kivonatát küldi meg az adott megbízónak, kivéve, ha a bejelentő előzetesen, írásban hozzájárult személyes adatainak a MAZSIHISZ-hoz vagy a BZSH-hoz továbbításához.
Ha a bejelentés a MAZSIHISZ vagy a BZSH valamely vezető tisztségviselőjének cselekményével vagy mulasztásával függ össze, a bejelentővédelmi ügyvéd a MAZSIHISZ esetében a Vezetőség valamely kijelölt tagját vagy könyvvizsgálóját, illetve a Közgyűlést, a BZSH esetében a vezető elöljárót köteles a bejelentésről haladéktalanul értesíteni.
A bejelentővédelmi ügyvéd az ilyen minőségében kapott bejelentéseket és azok iratanyagát más tevékenységeitől elkülönítve tartja nyilván és kezeli.
5.3 Bejelentési csatornák 
[bookmark: _Hlk153227419]A Rendszer a MAZSIHISZ és a BZSH szervezetét érintő jogsértésekkel, normaszegésekkel vagy etikailag kifogásolható magatartásokkal kapcsolatos bejelentéseknek a bejelentővédelmi ügyvéd részére történő megtételére többféle kommunikációs csatornát biztosít.  
Elsődleges bejelentési csatorna: elektronikus üzenet küldése a drfonyo@t-online.hu e-mail címre. 
A Rendszer másodlagos telefonos bejelentési csatornáján, a +36 20 932 9144 telefonszámon – korlátozott módon, munkanapokon 9 és 16 óra között - lehetőség van szóbeli bejelentésre. 
A bejelentő személyesen is megkeresheti a bejelentővédelmi ügyvédet a munkahelyén, előzetes telefonos időpont egyeztetést követően, előre kijelölt időpontban az alábbi elérhetőségen: az 1051 Budapest, V. kerület, Sas u. 1. III. emelet 1. számon található ügyvédi irodában.
A kommunikációs csatornák a bejelentő és a bejelentővédelmi ügyvéd megállapodása alapján egymás közt változtathatók. 
6. A BEJElentés fogadása 
6.1 A bejelentés megtételének módja
A bejelentő a bejelentést írásban vagy szóban teheti meg.
A bejelentővédelmi ügyvéd a Rendszerben megtett írásbeli bejelentés kézhezvételétől számított hét napon belül a bejelentés megtételéről visszaigazolást küld a bejelentő számára. A visszaigazolás keretében a bejelentő részére általános tájékoztatást nyújt a Panasztv., valamint a jelen közös szabályzat szerinti eljárási és adatkezelési szabályokról.
A szóbeli bejelentés telefonon vagy személyesen tehető meg. A bejelentővédelmi ügyvéd a telefonon vagy a személyesen megtett szóbeli bejelentésről jegyzőkönyvet készít. A jegyzőkönyv teljessége és pontossága érdekében, a bejelentő kifejezett, önkéntes és megfelelő tájékoztatáson alapuló, írásbeli hozzájáruló nyilatkozata alapján a bejelentő ügyvéd hangfelvételt készíthet. A bejelentővédelmi ügyvéd az általa felvett jegyzőkönyvet – annak ellenőrzésére, helyesbítésére, aláírással történő elfogadására vonatkozó lehetőség biztosítása mellett – a bejelentő számára másodpéldányban átadja.
A bejelentővédelmi ügyvéd mind a telefonon, mind a személyesen megtett szóbeli bejelentés esetén felhívja a bejelentő figyelmét:
a) a rosszhiszemű bejelentés következményeire,
b) a bejelentés kivizsgálására irányadó eljárási szabályokra, valamint
c) a bejelentő személyazonosságának – ha az annak megállapításához szükséges adatokat megadja – a vizsgálat valamennyi szakaszában bizalmasan történő kezelésére, továbbá – nyilatkoztatja a bejelentőt arról, hogy milyen kapcsolattartási módon kíván kapcsolatot tartani és melyek a vonatkozó elérhetőségei.
[bookmark: _Toc506476791][bookmark: _Toc524518274]6.2 A bejelentő azonosítása és a bejelentéssel kapcsolatos nyilatkozatai
A természetes személy bejelentő köteles megadni a nevét és lakcímét vagy egyéb elérhetőségét, jogi személy bejelentő pedig a nevét, székhelyét és a bejelentést benyújtó törvényes képviselőjének nevét. A bejelentés megtételekor a bejelentőnek nyilatkoznia kell jóhiszeműségéről és azokról a tényekről és körülményekről, amelyekről tudomása van, illetve amelyek következtében alaposan feltételezhető, hogy a bejelentésben foglaltak valósak. 

6.3 A bejelentés fogadása, a bejelentővédelmi ügyvéd nyilatkozatai
A bejelentővédelmi ügyvéd - a bejelentő kérésére – eligazítást nyújt a bejelentő számára a bejelentés megtételével kapcsolatban. A bejelentővédelmi ügyvéd a bejelentőt a bejelentés tartalmában nem befolyásolhatja oly módon, hogy a bejelentő a bejelentés alapjául szolgáló tényállásra, magatartásra, illetve ezek minősítésére vonatkozó nyilatkozatát megváltoztassa.
A bejelentővédelmi ügyvéd felhívja a bejelentő figyelmét a rosszhiszemű bejelentés következményeire. Tájékoztatja a bejelentőt arról, hogy ha nyilvánvalóvá válik, hogy a bejelentő rosszhiszeműen, valótlan adatot vagy információt közölt és ezzel bűncselekmény vagy szabálysértés elkövetésére utaló körülmény merül fel, személyes adatait az eljárás lefolytatására jogosult szerv vagy személy részére át kell adni. Hogyha alappal valószínűsíthető, hogy a bejelentő másnak jogellenesen kárt vagy egyéb jogsérelmet kívánt okozni vagy okozott, a bejelentő személyes adatait az eljárás kezdeményezésére, illetve lefolytatására jogosult szervnek vagy személynek - kérelmére - át kell adni.
6.4 Intézkedések a bejelentés befogadását követően
A bejelentés befogadását követően a bejelentővédelmi ügyvéd rögzíti a bejelentés lényegi tartalmát, főbb adatait, a bejelentés érdemi értékeléséhez szükséges lépéseket, ezentúl a bejelentés vizsgálatára vonatkozó feltételek fennállását, így különösen azt, hogy a bejelentést arra jogosult személy tette-e meg és a bejelentés megtételére jogszerűen került-e sor. A bejelentés megtételének jogszerűségét a bejelentővédelmi ügyvéd a bejelentés tartalma, valamint a bejelentéshez csatolt mellékletek, bizonyítékok vizsgálata alapján állapítja meg. Amennyiben az előzetes értékelés során a bejelentés megtételének jogszerűsége kétséget kizáróan nem állapítható meg, az ügyvéd az erre vonatkozó információk szolgáltatására hívja fel a bejelentőt. 
6.5 A bejelentések nyilvántartása
A bejelentővédelmi ügyvéd nyilvántartást vezet a beérkező bejelentésekről. A nyilvántartásban az alábbi adatokat rögzíti:
a) a bejelentés beérkezésének idejét és módját,
b) a bejelentés azonosítószámát,
c) a bejelentés tartalmának rövid összefoglalását,
d) a bejelentés mellőzésének tényét, ennek indokát,
e) a bejelentés alapján indult vizsgálat lefolytatásának tényét,
f) a vizsgálat eredményeként készült összefoglaló jelentés főbb megállapításait.

7. A BEJELENTÉS KIVIZSGÁLÁSA
7.1 A bejelentés kivizsgálásának határideje
A MAZSIHISZ vagy a BZSH – a bejelentővédelmi ügyvéd által hozzá továbbított - bejelentésben foglaltakat a körülmények által lehetővé tett legrövidebb időn belül, de legfeljebb a bejelentés beérkezésétől számított 30 (harminc) napon belül kivizsgálja. A kivizsgálásra rendelkezésre álló 30 (harminc) napos határidőt különösen indokolt esetben, a bejelentővédelmi ügyvéd, illetve rajta keresztül a bejelentő egyidejű tájékoztatása mellett meg lehet hosszabbítani. A bejelentőt ebben az esetben a MAZSIHISZ vagy a BZSH – a bejelentővédelmi ügyvéd közreműködésével - a kivizsgálás várható időpontjáról és a kivizsgálás meghosszabbítása indokairól tájékoztatja. A bejelentés kivizsgálásának és a bejelentő tájékoztatásának határideje a meghosszabbítás esetén sem haladhatja meg a három hónapot.
7.2 A bejelentés kivizsgálásának mellőzése
A kivizsgálás mellőzhető, ha
a) a bejelentést azonosíthatatlan bejelentő tette meg;
b) a bejelentést nem arra jogosult személy tette meg;
c) a bejelentés ugyanazon bejelentő által tett ismételt, a korábbi bejelentéssel azonos tartalmú bejelentés;
d) a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.

A MAZSIHISZ vagy a BZSH a fenti feltételek fennállása esetén is dönthet úgy, hogy a bejelentést kivizsgálja. 
7.3 Kapcsolattartás a bejelentővel
A bejelentés kivizsgálása során a bejelentővédelmi ügyvéd tart kapcsolatot a bejelentővel, ennek keretében a bejelentés kiegészítésére, pontosítására, a tényállás tisztázására, valamint további információk rendelkezésre bocsátására hívhatja fel a bejelentőt, határidő tűzésével és az arra történő figyelemfelhívással, hogy a határidő elmulasztása esetén az eljárás megszüntetésre kerül. A bejelentővédelmi ügyvéd a bejelentés kivizsgálása során, a bejelentés kivizsgálásához szükséges adatokat, információkat kérhet a bejelentőtől. A bejelentő a bejelentővédelmi ügyvéd erre történő felhívására, a felhívásban foglalt határidőn belül a MAZSIHISZ vagy a BZSH rendelkezésére bocsátja a kért adatokat, információkat.

7.4 A kivizsgálás elvégzése
A MAZSIHISZ vagy a BZSH a bejelentés kivizsgálását a bejelentés, a rendelkezésére álló és a vizsgálat során beszerzett információk és dokumentumok alapján, valamint – szükség esetén - a bejelentésben érintett személy, valamint a bejelentésben foglaltakról információkkal rendelkező személyek meghallgatása útján végzi el. A MAZSIHISZ vagy a BZSH a kivizsgálásba a bejelentővédelmi ügyvédet is bevonhatja. A kivizsgálás során értékelni kell a bejelentésben foglalt körülmények helytállóságát és a kivizsgálás eredményeként meg kell hozni azokat az intézkedéseket, amelyek alkalmasak a visszaélés orvoslására vagy az ezt szolgáló további eljárás kezdeményezésére. 
[bookmark: _Toc153237054]8. DÖNTÉSEK, INTÉZKEDÉSEK
8.1 A kivizsgálás eredményeként hozott döntés
A MAZSIHISZ vagy a BZSH a lefolytatott vizsgálat eredményeként
a) intézkedés meghozatala nélkül lezárja a vizsgálatot, amennyiben a bejelentésben foglalt állítások, illetve körülmények helytállósága nem állapítható meg;
b) a bejelentésben foglalt állítások, illetve körülmények helytállósága esetén megállapítja a visszaélés elkövetését (fennállását) és a jelen utasításban foglalt intézkedéseket alkalmazza önállóan vagy együttesen.

A jóhiszeműen tett, de megalapozatlannak bizonyuló bejelentések harmadik személyek értesítése nélkül kerülnek lezárásra. Ha a vizsgálat a bejelentés megalapozatlanságát állapítja meg vagy további intézkedés megtétele nem szükséges, a MAZSIHISZ vagy a BZSH az eljárást lezárja. Ha a vizsgálat alapján a bejelentés nem volt megalapozott vagy további intézkedés megtétele nem szükséges, a kezelt személyes adatokat a vizsgálat befejezését követő 60 napon belül a MAZSIHISZ vagy a BZSH törli.

8.2. Az MAZSIHISZ vagy a BZSH által alkalmazott intézkedések 
A MAZSIHISZ vagy a BZSH az alábbi intézkedéseket alkalmazza:
a) a bejelentésben érintett személy figyelmeztetése;
b) a jog-, illetve szabálysértés megállapítása és határidő tűzésével a bejelentésben érintett személy felszólítása a visszaélés igazolt megszüntetésére;
c) javaslattétel további belső vizsgálat lefolytatására vagy más eljárás kezdeményezésére;
d) ha a vizsgálat alapján büntetőeljárás kezdeményezése indokolt, a feljelentés megtétele;
e) a munkaviszonnyal kapcsolatos kötelezettségszegés elkövetésének gyanúja esetén munkajogi intézkedés kezdeményezése.
8.3 A bejelentő tájékoztatása a meghozott intézkedésekről
A bejelentővédelmi ügyvéd a bejelentőt írásban tájékoztatja:
a) a bejelentés kivizsgálásáról, vagy
b) a kivizsgálás mellőzéséről és a mellőzés indokáról,
c) a bejelentés kivizsgálásának az eredményéről,
d) a megtett vagy tervezett intézkedésekről.
Az írásbeli tájékoztatás mellőzhető, ha a bejelentővédelmi ügyvéd a bejelentőt szóban tájékoztatta, aki a tájékoztatást tudomásul vette.

9. ADATVÉDELMI RENDELKEZÉSEK
9.1 A Rendszerben kezelt személyes adatok
A Rendszerben
a) a bejelentőnek;
b) annak a személynek, akinek a magatartása vagy mulasztása a bejelentésre okot adott vagy valamely okból annak tárgyát képezi; és
c) annak a személynek, aki a bejelentésben foglaltakról érdemi információval rendelkezhet,
a bejelentés kivizsgálásához elengedhetetlenül szükséges személyes adatai kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kezelhetők. 
A Rendszer keretei között kezelt adatok közül a bejelentővédelmi ügyvéd haladéktalanul törli a fenti felsorolásba nem tartozó személyes adatokat.

Ha a MAZSIHISZ vagy a BZSH által lefolytatott vizsgálat alapján intézkedés megtételére kerül sor – ideértve a bejelentő személlyel szembeni jogi eljárást vagy fegyelmi intézkedést – a bejelentésre vonatkozó adatokat a bejelentővédelmi ügyvéd legfeljebb a bejelentés alapján indított eljárások jogerős lezárásáig kezeli.
9.2 A bejelentő személyes adatainak átadása
A bejelentő személyes adatai csak a bejelentés alapján kezdeményezett eljárás lefolytatására hatáskörrel rendelkező szerv részére adhatóak át, ha e szerv annak kezelésére törvény alapján jogosult, vagy az adatai továbbításához a bejelentő hozzájárult. A bejelentő személyes adatai a bejelentő hozzájárulása nélkül nem hozhatóak nyilvánosságra.
9.3 A bejelentő személyének védelme a bejelentéssel érintett személlyel szemben
Ha a bejelentés természetes személyre vonatkozik, akkor a bejelentéssel kapcsolatban e személy az őt - a személyes adatok védelmére vonatkozó előírások szerint - megillető tájékoztatáshoz és hozzáféréshez való jogot csak korlátozottan jogosult gyakorolni, így a bejelentő személyes adatai számára nem tehetők megismerhetővé.

9.4 Adattovábbítás harmadik országba vagy nemzetközi szervezethez
A Rendszer keretei között kezelt adatok harmadik országba vagy nemzetközi szervezet részére történő továbbítására kizárólag a továbbítás címzettje által tett, a bejelentésre vonatkozó, a Panasztv.-ben foglalt szabályok betartására irányuló jogi kötelezettségvállalás esetén és a személyes adatok védelmére vonatkozó előírások figyelembevételével kerülhet sor.
9.5 Hozzáférés a Rendszerben kezelt adatokhoz
A MAZSIHISZ és a BZSH a Rendszert úgy alakította ki, hogy a személyazonosságát felfedő bejelentő, valamint a bejelentésben érintett személy személyes adatait az erre jogosultakon kívül más ne ismerhesse meg. A bejelentővédelmi ügyvéd, valamint a bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat – a bejelentésben érintett személy tájékoztatásán túl – a vizsgálat lefolytatásához feltétlenül szükséges mértékben oszthatják meg.
9.6 A bejelentésben érintett személy és az információt nyújtó adatvédelmi tájékoztatása
A MAZSIHISZ vagy a BZSH a bejelentésben érintett személyt a vizsgálat megkezdésekor részletesen tájékoztatja a bejelentésről, a személyes adatai védelmével kapcsolatban őt megillető jogairól, valamint az adatai kezelésére vonatkozó szabályokról. A tisztességes eljárás követelményének megfelelően a MAZSIHISZ vagy a BZSH biztosítja, hogy a bejelentésben érintett személy a bejelentéssel kapcsolatos álláspontját jogi képviselője útján is kifejtse, és azt bizonyítékokkal támassza alá. A bejelentésben érintett személy tájékoztatására kivételesen, indokolt esetben később is sor kerülhet, ha az azonnali tájékoztatás meghiúsítaná a bejelentés kivizsgálását. E rendelkezések arra a személyre is alkalmazandók, aki a bejelentésben foglaltakról érdemi információval rendelkezik és azt a kivizsgálás során közli a MAZSIHISZ-szal vagy a BZSH-val.
9.7 A Rendszerrel kapcsolatos adatvédelmi tájékoztatás a honlapon
A jelen szabályzatban foglalt eljáráshoz kapcsolódó részletes adatvédelmi tájékoztatást – így a kezelt személyes adatok körére, az adatkezelésre jogosultakra, az adatkezelés céljára, az adatkezelés időtartamára vonatkozó információkat – a MAZSIHISZ és a BZSH a honlapján elérhető adatkezelési tájékoztatókban teszik közzé.
10. ZÁRÓ RENDELKEZÉS
Jelen közös szabályzatot a MAZSIHISZ Vezetősége és a BZSH Elöljárósága hagyta jóvá, a szabályzat 2026. július 1-jén lép hatályba.


Prof. Dr. Grósz Andor MAZSIHISZ elnök                   Mester Tamás BZSH elnök

